Lolland-Falsters Stifts-Tidende, 1845-06-02
Det var, som velbekjendt, en stadig Paastand af den engelske Regjering, at den ikke vilde have sit Forhold mod Danmark betragtet som en Krigstilstand; det var kun en Foranstaltning uundgaaelig for Sikkerheden af Hans britiske Majestæts Lande, og den var Gjenstanden for Hans oprigtigste og smerteligste Beklagelser.) Som en Følge af denne Anskuelse, hvilken man vilde hævde, havde den engelske Armee paa Sjælland iagttaget den strengeste Mandstugt; Alt blev betalt contant, og enhver Uorden, der blev paatalt, blev haardt straffet. Efter Capitulationen vilde man, som vi foran have seet, lade som om Jntet var passeret; den engelske Consul vendte tilbage til Helsingøer, og de engelske Skibe betalte igjen Sundtolden. Men England gik endnu videre for at bevirke en Udsoning. Under 23de September 1807 blev den danske Charge d'Assaires i London Rist, som under Begivenhederne var forbleven der, da han ikke var tilbagekaldt, indbudt til en Conference med den engelske Statssecretair Canning, og som en Følge af denne Conference blev en engelsk Diplomat, Hr. Merry, afsendt som Minister til Kjøbenhavn for at tilbyde Danmark Valget mellem Neutralitet og de forrige Forholds Fornyelse, eller Alliance med Storbrittanien, Flaadens Tilbagegivelse efter en almindelig Fred i den Tilstand, hvori den da maatte befinde sig, Englands Garantie for de danske Arvelandes Uddeelelighed, eller Erstatning ved Freden for en eller anden under Krigen tabt Provinds, samt en efter Omstændighederne passende Udvidelse af de danske Colonier, hvorhos man da naturligviis ikke lod det mangle paa Trusler, hvis Danmark ikke vilde gaae ind paa disse Tilbud, og navnlig pegede hen paa Tabet af Norge. Ministeren Merry ankom paa Kjøbenhavns Rhed den 10de October, og opholdt sig en Tid i det engelske Hovedqvarteer, men da den danske Regjering ikke vilde modtage ham, maatte han vende tilbage med uforrettet Sag. Bruddet var desværre allerede for stort, de tilføiede Fornærmelser for dybe, til at Æren kunde tillade at indlade sig paa disse Tilbud, der, som Sagerne stode, nu kun maatte faae Udseende af Barmhiertigheds=Tilbud, skjøndt de iøvrigt tilvisse ingenlunde vare forkastelige, da de endog aabnede Udsigt til Erstatning for de lidte Tab ved Coloniernes Udvidelse. Men foruden Æren kom endnu den Omstændighed til, at Danmark allerede under 12te September havde kastet sig i Armene paa *) Saaledes lyde Ordene i den Erklæring, som den engelske Regjering under 25de September 1807 fandt sig foranlediget til at udstede for, saavel i sine egne Undersaatters som i Europas Øine at forsvare sit Overfald paa Danmark. Frankerig, og der var saaledes Jntet ved Sagen at gjøre. Danmark har dyrt maattet betale denne ulykkelige Alliance med Frankerig, men Skjebnen vilde det saaledes, og Kronprindsen stemte efter sin Politik og sine Sympathier for den, og nu kom Nationens Forbittrelse ham til Hjælp. Man maa ogsaa, for at bedømme Kronprindsen billigt, vel erindre, at Napoleon dengang var den almægtige Mand, for hvem hele Verden kastede sig i Støvet, for hvem Jntet ansaaes for umuligt, og at der var megen Sandsynlighed dengang for, at han vilde gaae seirrig ud af Kampen mod England. Men vi ville ønske, at hiin Tids sørgelige Begivenheder maatte blive en Lære for os, at Danmarks sande og naturlige Allierede aldrig kan blive anden end England. Danmark er en Sø- og Handels-Stat, som desværre er for lille til under et Sammenstød af de store Magter at kunne hævde sin Neutralitet, eller træde selvstændigt op; men bliver det nødt til at vælge mellem de kæmpende Parter, saa bør det vælge en Søstat, som kan beskytte det, og det kan England. Havde Danmark i 1807 valgt England istedetfor Frankerig, vilde vel Halvøen være bleven oversvømmet af franske Tropper, men det turde være meget tvivlsomt, om de i Tidens Længde vilde have været istand til at holde sig der, da vi, styrkede ved Englands Hielp, vilde kunne have gjort dem Livet meget suurt ved en ødelæggende Guerillakrig langs Østkysten, og i alle Tilfælde var vor Handel og Velstand ikke bleven ødelagt.